laion/Wikipedia-Exotic huggingface dataset:
פיאט טרה-פי-אונו

פיאט טרה-פי-אונו (באיטלקית: Fiat Trepiùno) היא מכונית קונספט, עירונית, בתצורת מכונית מיני בסגנון מכונית רטרו, אשר הוצגה על ידי קונצרן הרכב האיטלקי פיאט בשנת 2004. בניית השלדה בוצעה במכון עיצוב והנדסת הרכב I.DE.A Institute (אנ')) (שם רשמי: "acronym, Institute of Development in Automotive Engineering"). דגם פיאט 500 דור שישי ("Fiat 500 (2007)" (אנ')) המיוצר משנת 2007 התבסס על דגם הקונספט "פיאט טרה-פי-אונו". מקור שם הדגם "Fiat Trepiùno" בתרגום לאנגלית : "three plus one", כלומר: 3 נוסעים מבוגרים + עוד נוסע. דגם "פיאט טרה-פי-אונו" התבסס על דגם הרטרו "פיאט 500" האורגינלית משנת 1957, דגם שעוצב על ידי "Dante Giacosa" (אנ') אשר במשך 18 שנות ייצור הדגם יוצרו כ-4,000,000 יחידות. דגם "פיאט טרה-פי-אונו"הוצג לראשונה בתערוכת הרכב הבין-לאומית בז'נבה בשנת 2004. 3 דלתות הצ'בק. מנוע קדמי – רוחבי. מנוע בנזין. סוגי הנעות: הנעה קדמית 4x2, הנעה כפולה 4x4. מכונית קונספט אתר האינטרנט הרשמי של פיאט טרה-פי-אונו מדיה וקבצים בנושא פיאט טרה-פי-אונו בוויקישיתוף Trepiùno=משחק מילים באיטלקית: פירוש המילה "Tre" הוא "3", פירוש המילה "più" הוא "יותר", פירוש המילה "ùno" הוא "1" "טרה-פי-אונו": פיאט 500 החדשה Vincenzo Borgomeo (February 12, 2004). "Trepiùno: è la nuova Fiat 500". Repubblica Newspaper פיאט חושפת 500 חדשה "פיאט טרה-פי-אונו" קונספט, קונפיגורציה של מושבי הנוסעים הבדלים בתקנות עיכוב ההגעה לצ'ינקווצ'נטו Roy, Rex (March 25, 2011). "Differences in Regulations Delayed Arrival of the Cinquecento". The New York Times "פיאט טרה-פי-אונו" בסלון המכוניות הבין-לאומי בז'נבה
Skeletons

"Skeletons" (בעברית: "שלדים") הוא שיר שבוצע על ידי הזמרת האזרית דיאנה האג'ייבה. דיאנה ייצגה את אזרבייג'ן עם השיר באירוויזיון 2017. השיר יצא לאור ב-11 במרץ 2017, ושוחרר להורדה דיגיטלית ב-15 במרץ. את השיר הלחינו איסה מליקוב וסנדרה ביורמן, שהלחינה גם את השיר הזוכה של המדינה בשנת 2011, Running Scared. ב-5 בדצמבר הוכרז כי דיאנה תייצג את המדינה באירוויזיון 2017, השיר יצא לאור ב-11 במרץ. האג'ייבה הוגרלה לשיר בחצי הגמר הראשון אשר נערך ב-9 במאי בקייב, אוקראינה. היא סיימה במקום השמיני מתוך 18 מדינות כשהיא מקבלת 150 נקודות ומעפילה לגמר, בגמר, הופיעה בסדר השירים בשיר מספר 12, סיימה במקום ה-14 מתוך 26 מדינות כשהיא צוברת 120 נקודות. 42 נקוודת מצבעות הקהל (מקום 11) ו-78 נקודות מחבר השופטים (מקום 12). אזרבייג'ן באירוויזיון אירוויזיון 2017 מידע על היצירה "Skeletons" באתר מיוזיק בריינז מידע על היצירה "Skeletons" באתר Discogs סרטון השיר "Skeletons" באתר יוטיוב Azerbaijan: Dihaj — a.k.a. Diana Hajiyeva — will sing at Eurovision 2017, wiwibloggs, ‏5 בדצמבר 2016 (באנגלית) Kyiv 2017, eurovision.tv (באנגלית) EXCLUSIVE: Running order for the 2017 Grand Final released!, eurovision.tv, ‏11 במאי 2017 (באנגלית)
סאלי פריסנד

הרַבָּה סאלי ג'יין פְּריסנד (באנגלית: Sally Jane Priesand;‏ נולדה ב-27 ביוני 1946, קליבלנד, אוהיו) היא רבה רפורמית אמריקאית, האישה הראשונה שהוסמכה לרבנות בארצות הברית, והשנייה בהיסטוריה היהודית כולה. סאלי נולדה ב-1946 בקליבלנד. הוריה רוז לבית ולש ואירוינג פריסנד. ההורים לא היו שומרי מצוות, אולם היו חברים בבית כנסת, בתחילה בבית כנסת קונסרבטיבי ובהמשך בבית כנסת רפורמי. הם גם היו פעילים במוסדות היהודיים, האב שימש כנשיא לשכת בני ברית. לפריסנד תואר ראשון מאוניברסיטת סינסינטי (אנ'), 1968. בגיל 16 פְּריסנד החליטה שברצונה לבחור ברבנות כדרך חיים. בבקשתה להרשם ללימודים בהיברו יוניון קולג' ציינה שבכוונתה להיות רבה. בתשובה שקיבלה הודגש שהם לא יודעים מה האפשרויות של אשה להיות רב, זאת מאחר שהם מעולם לא הסמיכו אישה לרבנות. הם גם ציינו שאף אישה לא סיימה בעבר מסלול לימודים מלא של הכשרה לרבנות. למרות האזהרות פְּריסנד נרשמה ללימודי הרבנות, והייתה אישה יחידה בין 35 גברים. פריסנד מייחסת את העובדה שהתקבלה לכך שהרב נלסון גליק, בעל הדעות המתקדמות, היה נשיא הקולג' באותה תקופה. פריסנד הוסמכה לרבנות ב-3 ביוני 1972, כ"א סיון תשל"ב, על ידי הרב אלפרד גוטשלאק, מחליפו של גליק כנשיא ההיברו יוניון קולג'. לאחר הסמכתה התקשתה פְּריסנד למצוא משרה כרבת קהילה. לבסוף הועסקה בסגל הרבנים של בית הכנסת ע"ש סטיבן וייז בניו יורק. ב-1979 התפטרה, כשהבינה שאין לה סיכויים להתמנות לרב בית הכנסת. במשך כשנתיים עבדה במשרות חלקיות. רק ב-1981 הוזמנה לשרת כרב בית הכנסת הרפורמי של טינטון פולס (אנ'), תפקיד בו נשאה עד פרישתה לגמלאות ב-2006. פְּריסנד הייתה פעילה בארגוני התנועה הרפורמית. בין השאר במועצת הרבנים הרפורמים (CCAR) (אנ'), באיחוד ליהדות רפורמית ובהיברו יוניון קולג'. יהדות והאישה החדשה (Judaism and the new woman ), הוצאת ברמן Behrman House ,1975. לאחר הסמכתה הוזמנה לציון אירוע ראשוני זה, ביוזמת חברת הקונגרס היהודיה בלה אבצוג, לשאת את תפילת הבוקר היומית בבית הנבחרים של ארצות הברית - 1972. דוקטור לשם כבוד של האוניברסיטה הבינלאומית של פלורידה (אנ') - 1973. דוקטור לשם כבוד של ההיברו יוניון קולג' -1997 ארגון הנשים הרפורמיות (Women of Reform Judaism) (אנ') הכריז על פרס ע"ש פריסנד הניתן מדי שנה לבוגרת מצטיינת של ההיברו יוניון קולג' - 2017 מאמר על פְּריסנד בניו יורק טיימס מ-20 במאי 2006 סרט על מסע זיכרון לכבוד הרבה רגינה יונאס, ניתן לראות בו את פריסד נואמת פריסנד בארכיון הנשים היהודיות סאלי פריסנד, באתר אנציקלופדיה בריטניקה (באנגלית) הראשונה הייתה רגינה יונאס שהוסמכה בגרמניה ב-1935
גני אל מונא

גני אל מונא הוא גן בתחומי היישוב ג'וליס. הגן הוקם על ידי נאג'י עבאס, תושב היישוב הדרוזי ג'וליס על אדמות השייכות למשפחתו. הוא הקים אותו לזכר הוריו, ושם הגן מנציח את אמו מונא. אביו, ראשיד עבאס, היה מראשוני החיילים הדרוזים ששירתו בפלמ"ח ובצה"ל בהמשך. ראשיתו של הגן הוא בבוסתן שניטע על ידי סבו אבו ראשיד. הגן משתרע על שבעה דונמים. הוא כולל צמחייה, מפלים, גשרי עץ, מזרקות ופסלים במפלסים שונים. סגנונו הוא אדריכלות גנים אירופאית עם שילוב של אלמנטים עותמאניים. גני אל מונא גני אל מונא מפל מים מזרקה אריאל הירשפלד, גנים זוכרים, באתר הארץ, 27 בנובמבר 2007 מדיה וקבצים בנושא גני אל מונא בוויקישיתוף רונית סבירסקי, הבוסתן שמעבר לזמן, באתר ynet, 26 בדצמבר 2006 סמדר סלטון, מסיבת גן, באתר ישראל היום, 19 באפריל 2019 דובי זכאי, הגן של מונה בג'וליס, באתר nrg‏, 16 במאי 2008 הגן הקסום בג'וליס (גן אל מונא), סרטון באתר יוטיוב (אורך: 2:54)
צד נוסף

צד נוסף הוא אלבום הסולו הרביעי של המוזיקאי והזמר הישראלי מתי כספי, שיצא ב-1980. בשנות ה-70 המאוחרות החל כספי בכתיבת לחנים לשירי התוכנית ה"קרוסלה". יש להניח שכתיבתם של למעלה מחמישה עשר שירים חדשים לילדים (וביניהם "הסביבון שלי") היוותה זרז להחלטתו של כספי להוציא אלבום שיוקדש לשירי ילדים. אלבום זה מכיל שירים שהולחנו החל מתחילת פעילותו של כספי כמוזיקאי בתחילת העשור. רוב השירים הושרו במקור על ידי זמרים אחרים (תיקי דיין, נתנאלה, חוה אלברשטיין, יפה ירקוני ודודו זכאי) וחלקם גם על ידי כספי עצמו, ומיעוטם נכתב במיוחד עבור האלבום. שם האלבום וכן עיצובו (על ידי המעצב דוד טרטקובר) מזכירים במכוון את האלבום "צד א' צד ב'" שיצא כשנתיים קודם לכן: בשני המקרים התרכז כספי בהקלטות של שירים שבוצעו ברובם בעבר על ידי זמרים אחרים. בין השירים שהוקלטו במיוחד לאלבום בולט השיר הפותח את האלבום "אולי זה מעליב". בולט גם השיר "אחותי הקטנה", השונה מאוד מהביצוע המקורי של ירקוני וגם מביצועו הראשון של כספי, שהוקלט כשבע שנים קודם לכן. באלבום גם הקליט כספי מחדש את "כלבלב הו בידי בם בם", כשהפעם את מקום ההכרזה "פסנתר" – ולאחריה נגינת חלילית, מחליפה ההכרזה "חליל", ולאחריה נגינת פסנתר. באלבום משתתפים הנגנים הקבועים איתם עבד כספי באותה תקופה: ז'אן פול זימבריס, חיים רומנו, קובי כהן, וכן נגני כלי מיתר של התזמורת הפילהרמונית הישראלית, החצוצרנים איתמר ארגוב ואברהם פלדר, הסקסופוניסטים פטר ורטהיימר ומורטון קם, הטרומבוניסט אדי קלובסקי, מוטי אדוני, ושם טוב לוי בחליל. מתי כספי מנגן בתופים, גיטרה, בס, פסנתר, קלרינט, סינטיסייזר, קונגס וכלי הקשה ברזילאיים שונים. בין השירים שובצו שלושה קטעים אינסטרומנטליים קצרים, כאשר הבולט שבהם הוא "פסנתר מנגן". את האלבום ליווה סיבוב הופעות בו שילב מתי כספי ילדים בביצוע השירים, גם כנגנים וגם כמחזיקי תווי ענק עשויים נייר. אחד מהילדים האלה גדל להיות נגן כלי ההקשה גדי סרי. למרות המופע והביקורות הטובות שקיבל, האלבום היה כישלון מסחרי ביחס לאלבומים בשנים לפני כן. אלבום המשך אשר התייחס לאלבום זה ונחשב מסדרת ה"צד א' צד ב'" הוא האלבום "צד ג' צד ד'" - אלבום שיצא בשנת 1987, וגם הוא כולל גרסאות של כספי לשירים שהלחין למבצעים אחרים. המוזיקה לשירים הולחנה על ידי מתי כספי. בתקליט הוויניל המקורי: צד א': שירים 1–6, צד ב': שירים 7–12 מתי כספי - שירה, גיטרה בס, תופים, כלי הקשה, קלידים טומי פרידמן, יעקב מורנו, פרנקי גליקסטן - טכנאי הקלטה יושי שדה, איתמר גפני - עוזרי טכנאי טומי פרידמן, יעקב מורנו - טכנאי מיקס חיים לוסקי - צילום עטיפה דוד טרטקובר - עיצוב עטיפה מידע על האלבום צד נוסף באתר MusicBrainz צד נוסף באתר האינטרנט של מתי כספי
טור סיביו

טור סיביו (שם רשמי: Sibiu Cycling Tour; ברומנית: Turul Ciclist al Sibiului) הוא מרוץ אופני כביש בקטעים בדרג 2.1 בסבב האירופי של ה-UCI החל משנת 2011, השנה בו נוסד. המרוץ הוא מרוץ הקטעים הבולט ברומניה ומתקיים במחוז סיביו. המרוץ מתחיל בקטע פרולוג בתור העיר סיביו, על אבני המרצפות של העיר. הוא כולל גם שני קטעים הרריים, שהראשון מביניהם עובר בטרנספגרשאן כשהוא מסתיים באגם בלאה. טור סיביו, ברשת החברתית אקס (טוויטר) אתר האינטרנט הרשמי של טור סיביו (ברומנית) עד 2015 נקרא המרוץ "Cycling Tour of sibiu
90 Millas

90 Millas (בעברית: 90 מיילים) הוא אלבומה ה-11 של הזמרת גלוריה אסטפן ואלבומה ה-4 בשפה הספרדית. הוא שוחרר ב-17 בספטמבר 2007 על ידי סוני BMG. מבחינה מוזיקלית האלבום מכיל מוזיקה בהשפעת מוזיקה קובנית ופופ אמריקאי-לטיני. האלבום הגיע למקום הראשון במצעד האלבומים הלטיני של בילבורד מה שהופך אותו לאלבומה השלישי של אסטפן לעשות זאת. בנוסף הוא גם הגיע למקום ה-3 בארגנטינה וספרד. בנוסף הוא גם זכה בשני פרסי גראמי לטיני, בשני פרסי המוזיקה של הבילבורד הלטיני ואף אלבום זה זיכה אותה בפרס האייקון של פרסי BMI. האלבום מכר נכון להיום 1.1 מיליון עותקים בעולם. מתוך האלבום שוחררו 3 סינגלים: "No Llores", אשר הגיע למקום ה-1 במצעד השירים הלטינים של בילבורד ובכך הפך לשיר ה-14 של אסטפן לעשות זאת, השיר "Me Odio" אשר יצא כסינגל השני מהאלבום אך לא הצליח לשחזר את הצלחת הסינגל הראשון והשיר "Píntame De Colores" אשר יצא כסינגל בארצות הברית בלבד (ובשאר העולם כסינגל שיווקי). מידע על האלבום 90 Millas באתר MusicBrainz מידע על האלבום 90 Millas באתר AllMusic האלבום 90 Millas באתר Discogs האלבום 90 Millas באתר ספוטיפיי אמיליו אסטפן, אלברטו גאיטן, ריקרדו גאיטן, דרופ דאט ביטס
Miss Little Havana

Miss Little Havana (בעברית: גברת האוונה הקטנה) הוא אלבומה ה-12 של הזמרת גלוריה אסטפן ואלבומה הראשון בשפה האנגלית מאז שנת 2003. הוא הופץ ב-27 בספטמבר 2011 על ידי Crescent Moon Records, חברת הבת של יוניברסל מיוזיק גרופ. חלק מהשירים באלבום הפיק פארל ויליאמס מה שהיה לשיתוף הפעולה הראשון בין השניים כניסיון להביא מוזיקה אורבנית לאלבום אך חלק מהשירים הפיק גם בעלה אמיליו השיר הפיק את שירי אלבומה לאורך כל השנים. בארצות הברית האלבום הופץ דרך חנויות טארגט בלבד. האלבום הגיע למקום ה-28 בארצות הברית עם מכירות של כ-13 אלף עותקים ונכון לאוקטובר אותה שנה מכירות האלבום במדינה עומדות על כ-21 אלף עותקים. מתוך האלבום שוחררו שני סינגלים כאשר הסינגל הראשון היה השיר "Wepa" אשר שוחרר ב-24 ביולי 2011 ואילו הסינגל השני היה השיר "Hotel Nacional" אשר שוחרר בנובמבר אותה שנה. מידע על האלבום Miss Little Havana באתר MusicBrainz מידע על האלבום Miss Little Havana באתר AllMusic האלבום Miss Little Havana באתר Discogs האלבום Miss Little Havana באתר ספוטיפיי גרסת טארגט https://twitter.com/promotionlift/status/126654762539163648, Twitter
קודיירו

קודיירו (בספרדית: Cudillero, באסטורית: Cuideiru) היא עיירת חוף קטנה באסטוריאס, ספרד. הכלכלה המקומית בעיר מסתמכת בעיקר על תיירות אך ידועה גם בתעשיית הדיג הענפה שלה. האגדה מספרת שהוויקינגים הם אלו שהקימו את העיירה. העיירה מהווה תחנה בדרך סנטיאגו. התקשורת הספרדית מחשיבה את קודיירו כאחת העיירות היפות ביותר בספרד. האזכור ההיסטורי הראשון של העיירה היה במאה ה-13. בעיר קיימות שתי תרבויות השונות אחת מהשניה: פיקסלס (Pixels) - אלו מורכבים מהדייגים בעיר ותושבי החלק הדרומי של העיר, שם הבתים בנויים על צידו של ההר. קאיז'וס (caízos) - אלו שחיים ברחובות המרכזיים בעיר ובעלי הגישה העיקרית לעיירה. זהו אזור המסחר והמקצועות החופשיים והיכן שהסוחרים בדרך כלל ממוקמים. מדיה וקבצים בנושא קודיירו בוויקישיתוף אתר האינטרנט הרשמי של קודיירו "Así es Cudillero, el pueblo más bonito de Asturias". ELMUNDO (בספרדית). נבדק ב-2020-07-25. Cudillero, un lugar increíble de Asturias | Turismo Cudillero, CUDILLERO (בספרדית) ערך זה הוא קצרמר בנושא יישובים בספרד. אתם מוזמנים לתרום לוויקיפדיה ולהרחיב אותו.
המלכה כריסטינה (סרט)

המלכה כריסטינה (באנגלית: Queen Christina) הוא סרט ביוגרפי אמריקאי משנת 1933 בבימויו של רובן ממוליאן, עם גרטה גרבו וג'ון גילברט (אנ') בתפקידים הראשיים. זה הסרט הרביעי והאחרון בו הופיעו ביחד, הוא מת שנתיים לאחר מכן. הסרט עוסק בכריסטינה, מלכת שוודיה שוויתרה על כתרה, מפרוטסטנטית לקתולית ועזבה את שוודיה. הסיבות האמיתיות לצעדיה הקיצוניים האלה לא התבררו די צרכן אבל הסרט מספק סיבה הוליוודית מתאימה - היא מאסה במנהיגים תאבי המלחמה, התאהבה באציל ספרדי קתולי והחליטה לוותר על כתרה ולצאת איתו לספרד. בסרט יש שתי סצנות מפורסמות ובלתי נשכחות של גרבו: כשהיא מורידה את כתר המלוכה מעל ראשה. כשהיא מתבוננת בספינה על הים בפנים קפואות לאחר שאהובה הספרדי נהרג. 1632, המלך השוודי גוסטב השני אדולף, מלך שוודיה נופל בקרב במלחמת שלושים השנה. בתו היחידה כריסטינה בת השש, מוכרזת כמלכה (בעצם כמלך). היא נכנסה לפרלמנט, מטפסת על כיסא המלך ונושאת נאום קצר לנציגי העם בפרלמנט. 1647, כריסטינה היא עלמה צעירה ונאה בת 21. היא מתעניינת בתרבות וספרים, שואפת לשלום ומתעבת את כל המנהיגים תאבי מלחמה. היא מוקפת ביועצים שלוחשים לאזנה. ראש הממשלה (הקנצלר) הוא אקסל אוקסנסטירנה (לואיס סטון) והמנהיג החזק הוא שר האוצר מגנוס (איאן קיית) והמצביא המהולל אהוב העם ועתיר הניצחונות, קרל גוסטב (רג'ינלד אוון). העם סוגד למנצח קרל גוסטב. הקנצלר מפציר במלכה שתינשא לו ותקים יורש לממלכה אבל היא מסרבת. גם הרוזן מגנוס רוצה לשאת אותה אבל אותו היא מתעבת ודוחה. האדם הקרוב לה ביותר ואיש סודה הוא המשרת האישי שלה, אגה (צ'ארלס אוברי סמית'). היא יוצאת אתו לבושה בבגדי גבר בדרך הם פוגשים בעגלה של ספרדים ששקעה בשלג והיא עוזרת להם להיחץ. בעגלה נמצא הרוזן אנטוניו (ג'ון גילברט) (אנ') בראש משלחת ממלך ספרד למלכת שוודיה. כריסטינה עוזרת להם לחלץ את העגלה התקופה ואחר כך הם נפגיש בפונדק סמוך. אנטוניו משוחח בידידות עם ה"עלם" הצעיר וכאשר בעל הפונדק אומר שאין לו חדרים ומציע שיחלוק את החדר הגדול עם "הצעיר" מהססת כריסטינה ולבסוף מסכימה. רק לאחר שהם מתחילים להתפשט לפני השינה מגלה אנטוניו שמדובר באישה צעירה ויפה. הוא מתאהב בה מיד והם מבלים במקום יומיים כאשר הוא לא יודע שהמדובר בכריסטינה. כריטינה חוזרת לארמון המלוכה ורק לאחר שאנטוניו מתקבל כראש המשלחת הוא מזהה אותה להפתעתו הרבה. כריסטינה ממשיכה את היחסים עם אנטוניו למרות התנגדות הקנצלר, הפרלמנט ובעיקר לורד מגנוס ששולח את אנשיו להתסיס את העם. מתארגנת הפגנה גדולה של אנשים מוסתים שרוצים לפרוץ לארמון. כריסטינה נותנת להם להיכנס אך לאחר שהם רואים אותה הם נרתעים ונסוגים. על כריסטינה להחליט אם להמשיך עם אנטוניו או לוותר על המלוכה. היא מחליטה לוותר על כתרה ובטקס מרגש היא מסירה בעצמה את הכתר מראה ומעבירה את המלוכה לבן דודה קרל גוסטב. היא מתכוונת לעזוב את שוודיה ביחד עם אנטוניו. הם קובעים להיפגש על ספינה בנמל. בינתיים אנטוניו שנעלב מפעולותיו של מגנוס מציע דו-קרב בסיף שבסופו הוא נפצע קשות ומובל גוסס לספינה. כריסטינה מחבקת אותו אך הוא מת בזרועותיה. כריסטינה פוקדת להשיט את הספינה, הולכת לחרטום ומתבוננת בפנים קפואים בים ובעתידה. מדיה וקבצים בנושא המלכה כריסטינה בוויקישיתוף "המלכה כריסטינה", במסד הנתונים הקולנועיים IMDb (באנגלית) "המלכה כריסטינה", באתר נטפליקס "המלכה כריסטינה", באתר AllMovie (באנגלית) "המלכה כריסטינה", באתר Rotten Tomatoes (באנגלית) "המלכה כריסטינה", באתר Box Office Mojo (באנגלית) "המלכה כריסטינה", באתר אידיבי "המלכה כריסטינה", במסד הנתונים הקולנועיים KinoPoisk (ברוסית) קדימון למלכה כריסטינה, באתר יוטיוב סצנת הסיום של המלכה כריסטינה, באתר יוטיוב המלכה כריסטינה, באתר TCM
קרחון טרנץ'

קרחון טרנץ' או קרחון טרנש (באנגלית: Trench Glacier; מילולית: קרחון התעלה) הוא קרחון עמוק לאורך החוף המזרחי של האי אלכסנדר, שבאנטארקטיקה. אורכו של הקרחון 11 קילומטרים; רוחבו של הקרחון 3.7 קילומטרים. הקרחון זורם לכיוון מזרח ונשפך אל מדף הקרח ג'ורג' השישי, המכסה את מפרץ ג'ורג' השישי. הקרחון נשפך אל מדף הקרח מייד בסמוך אל הר אתלסטאן. שפכו של הקרחון התגלה ב-23 בנובמבר 1935, על ידי לינקולן אלזוורת', בטיסה הטראנס-אנטארקטית שערך מן האי דנדי אל מדף הקרח רוס. הקרחון מופה על ידי וולפגנג לואיס גוטפריד יוארג (Wolfgang Louis Gottfried Joerg) בהתבסס על תצלומי אוויר שצולמו על ידי אלזוורת'. ההר נסקר בשנת 1936 על ידי המשלחת הבריטית אל ארץ גרהאם בהנהגת ג'ון רידוך ריימיל. הקרחון נסקר מחדש על ידי סקר שטחי חסות איי פוקלנד בשנים 1948 ו- 1949. שמו של ההר ניתן לו על ידי סקר שטחי חסות איי פוקלנד. שם הקרחון תיאורי, והוא מתאר את הבקע העמוק שהקרחון ממלא. • Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, Coastal-Change and Glaciological Map of the Palmer Land Area, Antarctica: 1947–2009 , U.S. Geological Survey Geologic Investigations Series Map I–2600–C, 1 map sheet, 28-p קרחון טרנץ' באתר הסקר הגאולוגי של ארצות הברית קרחון טרנץ' באתר הגאזט האנטארקטי של ממשלת אוסטרליה קרחון טרנץ' באתר הגאזט האנטארקטי המשווה SCAR של ממשלת אוסטרליה קרחון טרנץ' באתר mindat מחשבון מרחקים - המרחק מקרחון טרנץ' לאתרים סמוכים גאזט השמות האנטארקטיים הרשמי של ארצות הברית מידע גאוגרפי והיסטורי
הר אתלסטאן

האם התכוונתם ל... אנטארקטיקה הר אתלסטאן (אנטארקטיקה) – הר ברכס דאגלס שבחוף המזרחי של האי אלכסנדר, שבאנטארקטיקה אוסטרליה הר אתלסטאן (אוסטרליה) – הר במדינת קווינסלנד שבאוסטרליה קנדה הר אתלסטאן (קנדה) – הר בפרובינציית קולומביה הבריטית שבקנדה
הר אתלרד

האם התכוונתם ל... אנטארקטיקה הר אתלרד (אנטארקטיקה) – הר ברכס דאגלס שבחוף המזרחי של האי אלכסנדר, שבאנטארקטיקה ההר נקרא על שמו אתלרד הראשון, מלך וסקס המלך הסכסוני של אנגליה (באנגלית נכתב: Ethelred) קנדה הר אתלרד (קנדה) – הר בפרובינציית קולומביה הבריטית שבקנדה ההר לא נקרא על שמו של המלך הסכסוני, אלא של שמו של בנו של אלפרד הגדול, שהיה היסטוריון (באנגלית נכתב: Ethelweard)
שלמה צבי שטראסר

הרב שלמה צבי הכהן שטראסר (ח' בתשרי ה'תרכ"ג, אוקטובר 1862 – כ"ג בתשרי ה'תשי"ג, אוקטובר 1952) היה רב וראש ישיבה הונגרי שכיהן כרב הקהילה האורתודקסית בדברצן. נחשב לראש רבני הונגריה בתקופה שלפני השואה. נולד בפרשבורג בשנת 1863 (ה'תרכ"ג) לרב יעקב יהודה הכהן שטראסר, ולשרה (שרל) בת הרב אברהם שמואל בנימין סופר (בעל "כתב סופר"). למד אצל הרב בנימין זאב וולף ברייער מטאב, ובגיל 16 עבר ללמוד אצל דודו רבי שמחה בונם סופר בישיבת פרשבורג. נשא את בת דודו ר' יעקב עקיבא סופר ממיאווה. החל לעסוק במסחר, אך לאחר שנכשל בעסקיו קיבל על עצמו את רבנות סאבאטיץ' ולאחר מכן בטרנבה. בנובמבר 1901 (חשוון ה'תרס"ב) התמנה לרב הקהילה האורתודוקסית בדברצן, וקיים בה ישיבה שמנתה בשיאה כ-200 תלמידים (ביניהם הרב חיים אלתר פנט). היה פעיל מרכזי בלשכה האורתודוקסית המרכזית בבודפשט, ועסק בתחומי עירובין ומקוואות בכל רחבי הונגריה, יחד עם הרב יוסף צבי דושינסקי. הוא היה לכתובת ההלכתית המרכזית בהונגריה בנושאי מקוואות. מספר חיבורים שכתב בנושא הזה אבדו בתקופת השואה. לאחר פטירת הרב יעקב קופל רייך הפך באופן לא רשמי לראש רבני הונגריה. נמלט מהונגריה לשווייץ ברכבת קסטנר. לאחר השואה שב להונגריה והמשיך לכהן כרבה של דברצן. בשנת ה'תש"י עלה לישראל והתיישב בבני ברק. נפטר בבני ברק בשנת 1952 (ה'תשי"ג), ונקבר בבית הקברות שומרי שבת. על שמו רחוב במרכז בני ברק. נכדתו נישאה לרב משה שטרן, מורה צדק בדברצן ורב בברוקלין, בעל שו"ת באר משה. יהודה הכהן שטראסר, המעלות לשלמה, ניו יורק ה'תשמ"ח. אברהם שמואל בנימין סופר שרייבר, כתב זאת זיכרון, ירושלים תשל"ו, 214-212. אברהם פוקס, ישיבות הונגריה בגדולתן ובחורבנן, חלק ב, ירושלים ה'תשמ"ז, עמ' 88–92. שלמה שפיצר, קהילות הונגריה ירושלים ה'תשס"ט, עמ' 106. תמונת מצבתו אסתר פרבשטין, בסתר המדרגה, עמ' 39. חדשות לבית ישראל, חבצלת, 8 בנובמבר 1901. למשל, בעת הפולמוס על הימום הבהמות לפני השחיטה בשנת 1938, הרב שטראסר היה הנציג ששלח לרב חיים עוזר גרודזנסקי מווילנה את מכתבם של רבני הונגריה (אחיעזר, קובץ אגרות, סימן נ). דברצן במרכז המידע של יד ושם (באנגלית). אשכול בפורום "אידישע וועלט" (ביידיש). הקבר של שלמה צבי שטראסר בבית הקברות שומרי שבת, באתר BillionGraves
מויסיי פרוימוביץ' שוורצמן

מויסיי פרימוביץ' שוורצמן ( 1911–1944 ) - היה יהודי-סובייטי, שעוטר לאחר מותו כגיבור ברית המועצות על פועלו כפוליטרוק וסגן מפקד הגדוד לעניינים פוליטיים של גדוד מקלענים ברגימנט סיור מס' 1124 של חטיבת סיור מס' 145 באוגדת סיור מס' 334 של הארמייה ה-43 בחזית הבלטית הראשונה במהלך מלחמת העולם השנייה והגיע לדרגת רב-סרן. נולד ב-3 בנובמבר 1911 בכפר קורניקי של גוברניית פודולסקייה של האימפריה הרוסית (עכשיו נפת טיברובסקי, במחוז ויניצה) במשפחת נפח יהודי. הוסמך כמורה במכון הפדגוגי של ויניצה בשנת 1936. עבד כמורה, ראש המחוז, ראש קבינט המפלגה של ועדת המפלגה בנפת טיברובסקי. חבר במפלגה הקומוניסטית של ברית המועצות מאז 1939. בצבא האדום מאז 1941. בחזית מלחמת העולם השנייה מאז יולי 1941. סגן מפקד הגדוד לעניינים פוליטיים של גדוד מקלענים ברגימנט סיור מס' 1124 של חטיבת סיור מס' 145 באוגדת סיור מס' 334 של הארמייה ה-43 בחזית הבלטית הראשונה. על פעולתו ליד הכפר גיידוקי במהלך מתקפה לכיוון ערים ויטבסק ופולוצק וארגון שתי התקפות נגד עוטר בעיטור עיטור מלחמת המולדת מדרגה שנייה בנובמבר 1943. כאשר פרץ את קו ההגנה המבוצר של ורמאכט ליד הכפר קוזונוגובו (נפת שומילינסקי) ב-23 ביוני 1944 היה בין הראשונים בפלוגתו שפרצו לתעלות הצבא הגרמני. ב-25 ביוני 1944 ארגן את צליחת נהר דווינה המערבית בסמוך לכפר גריניובו באותה הנפה ותפס את ראש הגשר בצידו השני. רב-סרן שוורצמן נהרג בקרב זה ועוטר כגיבור ברית המועצות לאחר מותו. תחילה נקבר בקבר אחים בכפר פיאטניצקויה ובהמשך עצמותיו הועברו לכפר בשנקוביצ'י שניהם במחוז ויטבסק. מדיה וקבצים בנושא מויסיי פרוימוביץ' שוורצמן בוויקישיתוף דף על שמו באתר "גיבורי המדינה" (ברוסית) דף הענקת העיטור ותיאור מעשה הגבורה בבסיס הנתונים "גבורת העם" (ברוסית) דף הענקת העיטור ותיאור מעשה הגבורה בבסיס הנתונים "גבורת העם" (ברוסית) דף הענקת העיטור ותיאור מעשה הגבורה בבסיס הנתונים "גבורת העם" (ברוסית) דף הענקת העיטור ותיאור מעשה הגבורה בבסיס הנתונים "גבורת העם" (ברוסית) דף הענקת העיטור ותיאור מעשה הגבורה בבסיס הנתונים "גבורת העם" (ברוסית)
וולי ג'ונס

וולטר "וולי" ג'ונס (באנגלית: Walter "Wali" Jones; נולד ב-14 בפברואר 1942) הוא כדורסלן עבר אמריקאי, אשר שיחק בליגות ה-NBA וה-ABA בין השנים 1964–1976. בעונת 1966/1967 זכה באליפות ה-NBA כשחקן פילדלפיה 76', ולאורך 10 עונותיו בליגה העמיד ממוצעים כוללים של 10.1 נקודות, 3.2 אסיסטים ו-2.3 ריבאונדים למשחק. ג'ונס נולד בפילדלפיה שבפנסילבניה, ובין השנים 1960–1964 למד באוניברסיטת וילאנובה אשר ברדנור טאונשיפ הסמוכה. לאורך תקופתו בקבוצת הכדורסל של האוניברסיטה ("וילאנובה ויילדקטס") שיתף פעולה עם שחקני ה-NBA לעתיד ג'ים וושינגטון וביל מלקיוני, וקלע 16.8 נקודות בממוצע למשחק. בדראפט ה-NBA‏ 1964 נבחר ג'ונס על ידי דטרויט פיסטונס, בבחירה ה-18. כחודש לאחר הדראפט הועבר לצד ביילי האוול, דון אול, בוב פרי ולס האנטר לבולטימור בולטס, תמורת טרי דיסינג'ר, דון קוג'יס ורוד ת'ורן. בעונתו היחידה בבולטימור שימש כמחליפם מהספסל של דון אול וקווין לוגרי, והעפיל עם הבולטס לגמר האזור המערבי. בספטמבר 1965 הועבר בטרייד לפילדלפיה 76', בתמורה לסנטר הוותיק ג'וני "רד" קר. בעונת 1966/1967 שימש כשחקן חמישייה קבוע בפילדלפיה, לצדם של וילט צ'מברלין, לוציוס ג'קסון, צ'ט ווקר והאל גריר, וסייע לקבוצה לרשום את מאזן הניצחונות הטוב בתולדותיה; 68–13. בסדרת גמר הפלייאוף, אליה העפילו לראשונה מזה 12 שנים, גברו הסיקסרס על סן פרנסיסקו ווריורס בתוצאה 4–2, בדרך לזכייתם השנייה באליפות ה-NBA. במשחק הראשון של סדרת הגמר התעלה ג'ונס עם 30 נקודות, 10 ריבאונדים ו-8 אסיסטים בניצחון הסיקסרס בתוצאה 141–135, ולאורך הסדרה כולה רשם ממוצעים של 20.2 נקודות ו-5.3 אסיסטים למשחק. בשנת 1996 נבחרה פילדלפיה של עונת 1966/1967 לאחת מעשר הקבוצות הגדולות בתולדות ה-NBA. ב-4 העונות הבאות המשיך ג'ונס להציג יכולת טובה בפילדלפיה, עם ממוצע של 12.2 נקודות למשחק. בדצמבר 1971 הועבר בטרייד למילווקי באקס, אותה אימן לארי קוסטלו, אשר שיחק לצדו בפילדלפיה בין השנים 1966–1968. בשנת 1973 פרש ג'ונס ממשחק למשך שנה, ובין השנים 1974–1976 שיחק עבור יוטה סטארס (מליגת ה-ABA), דטרויט פיסטונס ופילדלפיה 76' כשחקן ספסל. פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA הסטטיסטיקות של ג'ונס בליגות ה-ABA וה-NBA, באתר basketball-reference.com הסטטיסטיקות של ג'ונס בליגת המכללות, באתר sports-reference.com רשימת הנבחרים בדראפט 1964, באתר basketball-reference.com ג'ונס נשלח לוושינגטון בטרייד של 8 שחקנים, באתר הניו יורק טיימס, 10 ביוני 1964 סטטיסטיקות סדרת הגמר בין הסיקסרס לווריורס, באתר basketball-reference.com